גבריאל מרטינלי

גבריאל תאודורו מרטינלי סילבה (בפורטוגזית ברזילאית: Gabriel Martinelli; נולד ב-18 ביוני 2001) הוא כדורגלן ברזילאי, המשחק בעמדות החלוץ והקיצוני בארסנל מהפרמייר ליג ובנבחרת ברזיל. מרטינלי נולד בגווארוליוס, סאו פאולו. הוא החל את הקריירה שלו בשנת 2010, כשהוא משחק בקבוצת הבת של קורינתיאנס. לאחר שהרשים במועדון ביצע את פריצת הדרך שלו ככדורגלן, הוחתם על ידי Ituano FC ב-2015. כבר אז נודע כי הוא תחת מעקב מצד מועדונים גדולים כמו מנצ'סטר יונייטד וברצלונה.[1] ב-4 בנובמבר 2017 חתם מרטינלי על חוזהו המקצועי הראשון במועדון עד אוקטובר 2022. מרטינלי ערך את הופעת הבכורה המקצועית שלו ב-17 במרץ שלאחר מכן, כשנכנס כמחליף בניצחון החוץ 2:1 כשהוא בן 16 שנים ותשעה חודשים בלבד, בכך הפך לשחקן הראשון שנולד במאה ה-21 שמשחק בקבוצה הבוגרת של המועדון. ב-8 בספטמבר 2018, כבש את שער הבכורה שלו בניצחון 1–4 על קלובה אתלטיקו טבאו דה סרה, במסגרת הקופה פאוליסטה. סך הכל בעונת 2019 כבש מרטינלי שישה שערים. ב-2 ביולי 2019 חתם על חוזה ארוך טווח בארסנל מהפרמייר ליג. מכיוון שהוא מחזיק גם בדרכון איטלקי, יכול היה לשחק מיד כיוון שאינו דרוש לויזה או להיתר עבודה בבריטניה. כבר במשחק הבכורה שלו כבש שער במשחק ההכנה לקראת עונת 2019/2020 מול קולורדו ראפידס בניצחון 3-0. מרטינלי ערך את הופעת הבכורה שלו בפרמייר ליג ב-11 באוגוסט 2019 בניצחון 0–1 על ניוקאסל יונייטד, כשעלה כמחליף בדקה ה-84 במקומו של הנריך מחיתריאן. ב-24 בספטמבר כבש מרטינלי שער ראשון במשחק תחרותי בניצחון 0–5 על נוטינגהאם פורסט במסגרת גביע הליגה. ההופעה שלו זכתה לשבחים ממאמנו אונאי אמרי: "הוא היה רעב וחיכה להזדמנות לעזור לנו. הוא צנוע מאוד, הוא נלחם. אמרתי לו שאם תהיה לו קצת סבלנות לחכות להזדמנות שלו, זה ישתלם לו, והנה, הוא עשה את זה, הגיע לו". מרטינלי כבש צמד שערים בהופעת הבכורה שלו במסגרת אירופית, בניצחון הביתי 0–4 על סטנדרד לייז' הבלגית בליגה האירופית. בסיבוב הרביעי בגביע הליגה רשם מרטינלי צמד נוסף בתיקו 5–5 עם ליברפול. כתוצאה מכך, מרטינלי רשם שבעה שערים בשבע הופעות בכל המסגרות והפך לשחקן הראשון שכובש ארבעה פעמים בארבע הופעות הבכורה שלו מאז איאן רייט. הופעתו של מרטינלי זכתה לשבחים ממאמנה של ליברפול, יורגן קלופ, שהגדיר אותו כ"כישרון המאה". הופעותיו של מרטינלי הובילו לזכייתו בפרס "שחקן החודש" של ארסנל לחודש אוקטובר, כשקיבל 75% מכלל הקולות שהוענקו כשהוא מקדים את מתאו גנדוזי וניקולס פפה. מרטינלי פתח לראשונה בהרכב הקבוצה בפרמייר ליג תחת המאמן הזמני פרדריק יונגברי ואף כבש שער בניצחון 1–3 על וסטהאם יונייטד. גם במשחקו הראשון תחת המאמן מיקל ארטטה בהופעתו הראשונה כמאמן ראשי, כבש מרטינלי שער בתיקו 1-1 מול שפילד יונייטד. ב-3 ביולי 2020, חתם מרטינלי על חוזה ארוך טווח בארסנל, עד 2024 עם אופציה לעונה נוספת. ב-18 באוגוסט 2020, שערו של מרטינלי נגד צ'לסי הוכרז כשער העונה של ארסנל. עונת 2022/2023 הייתה עונת הפריצה של מרטינלי כשכבש 15 שערי ליגה וסיים את העונה כמלך שערי הקבוצה יחד עם מרטין אודגור. בעונת 2023/2024 חל פיחות במעמדו של מרטינלי ובחלקים גדולים מהעונה הוא עלה כמחליף, ובסך הכל סיים את העונה עם 6 שערים ב-35 הופעות בליגה. אליהם הוסיף 2 שערים ב-6 הופעות בליגת האלופות. מרטינלי נולד בברזיל, והוא ממוצא איטלקי דרך אביו ולכן הוא בעל אזרחות ברזילאית-איטלקית כפולה. ב־20 במאי 2019, מרטינלי נקרא על ידי מאמן נבחרת ברזיל, צ'יצ'ה, להשתתף באימוני ההכנה לקראת קופה אמריקה 2019. בנובמבר 2019, מרטינלי הופיע בנבחרת ברזיל עד גיל 23 בפסטיבל הכדורגל הבינלאומי של יונייטד בספרד. ב-24 במרץ 2022 ערך את הופעתו הבכורה בנבחרת הבוגרת בניצחון 4-0 על צ'ילה במוקדמות מונדיאל 2022. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. ארסנל הגביע האנגלי: 2019/2020 מגן הקהילה: 2020, 2023 מדיה וקבצים בנושא גבריאל מרטינלי בוויקישיתוף גבריאל מרטינלי, ברשת החברתית אקס (טוויטר) גבריאל מרטינלי, ברשת החברתית אינסטגרם גבריאל מרטינלי, באתר Transfermarkt גבריאל מרטינלי, באתר Soccerway גבריאל מרטינלי, באתר BDFutbol גבריאל מרטינלי, באתר WorldFootball.net גבריאל מרטינלי, באתר National Football Teams גבריאל מרטינלי, באתר FootballDatabase.eu גבריאל מרטינלי, באתר ESPN Jornal Periscópio, Promessa do Galo, Gabriel Martinelli assina até 2022, ‏4 בנובמבר 2017 (בפורטוגזית) Gabriel Martinelli é o atleta mais jovem a estrear no Ituano | Ituano Futebol Clube, www.ituanofc.com Gabriel Martinelli to join club, www.arsenal.com (באנגלית) Gabriel Martinelli does not rule out he could play for Italy, Tribuna.com "Gabriel Martinelli scores as youthful Arsenal team open US tour with win". BBC Sport (באנגלית בריטית). 16 ביולי 2019. נבדק ב-2020-07-03. {{cite news}}: (עזרה) "Arsenal 5-0 Nottingham Forest: Unai Emery praises Gabriel Martinelli after League Cup brace". BBC Sport (באנגלית בריטית). 24 בספטמבר 2019. נבדק ב-2020-07-03. {{cite news}}: (עזרה) "Arsenal 4-0 Standard Liege: Gabriel Martinelli impresses in ruthless win". BBC Sport (באנגלית בריטית). 30 באוקטובר 2019. נבדק ב-2020-07-03. {{cite news}}: (עזרה) 161385360554578, Incredible Martinelli stat emerges as Arsenal ace nets double against Liverpool, talkSPORT, ‏30 בנובמבר 2019 (באנגלית) Jurgen Klopp waxes lyrical about Gabriel Martinelli: 'He came from wherever and is really unbelievable!', Tribuna.com Martinelli signs new long-term contract, www.arsenal.com (באנגלית) Martinelli wins 2019/20 Goal of the Season!, www.arsenal.com (באנגלית) Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)